NATO alaline 1. miinitõrjelaevade grupp

NATO alaline 1. miinitõrjelaevade grupp 
NATO alaline 1. miinitõrjelaevade grupp või Standing NATO Mine Countermeasures Group One (SNMCMG1) on üks NATO neljast alalisest mitmerahvuselisest miinitõrjelaevade gruppidest (SNMG1, SNMG2, SNMCMG1 ja SNMCMG2), mis koos moodustavad NATO reageerimisjõudude tuumiku, mille eesmärk on pakkuda NATO-le õigeaegset merendusabi operatsioonidel ja ka hädaolukordades.1

NATO sõltub alaliste merejõudude olemasolust, mis on valmis kiireks ja tõhusaks tegutsemiseks. NATO Response Force (edasi NRF) on loodud nii, et see oleks võimeline tegutsema kõikjal maailmas ja erinevas ohukeskkonnas, alates humanitaarülesannetest kuni sõjaliste konfliktide korral. NRF-i väed peavad olema valmis vähem kui viie päevaga ja olema suutelised iseseisvalt tegutsema kuni 30 päeva.

Kui SNMCMG1 või teised NRF-i mereväeüksused ei osale operatsioonides, loovad nad operatiivse raamistiku ühisõppusteks ja väljaõppeks.

 Ajalugu 
SNMCMG1 on neljast mereväest vanim ja on vägede tegevuspiirkonna kasvades korduvalt oma nime muutnud.

Algselt kandis väge nime "Standing Naval Force Channel" (STANAVFORCHAN) ja see asutati Belgias Oostende sadamas 11. mail 1973. Grupi ülesandeks oli tagada ohutu laevaliiklus läbi La Manche'i väina. Grupp koosnes esialgu seitsmest kuni üheksast Suurbritannia, Lääne-Saksamaa, Hollandi ja Belgia miiniotsijast. Miinitõrjeüksused ühendati mereväega kuni aastaks ja üldine juhtkond roteeris osalevate riikide vahel, välja arvatud Lääne-Saksamaa.

STANAVFORCHAN treenis pidevalt miinide puhastamise oskust, et jõud oleks valmis seisma silmitsi võimaliku sõjaga Nõukogude Liidu vastu.

STANAVFORCHAN, koos oma kaasüksusega Mine Counter Measures Force Mediterranean (MCMFORMED), sai 1999. aasta juunis ülesande tegutseda Aadria merel, et puhastada operatsiooni Allied Force käigus visatud lahingumoona. Koondvägedesse kuulusid 11 miinijahtijat ja toetuslaev. Operatsioon Allied Harvest algas 9. juunil 1999. Otsingutegevus algas kolm päeva hiljem ja kestis 73 päeva. Kokku leiti ja hävitati 93 lahingumoona üheksal alal, mis hõlmasid 1041 ruutmeremiili (3570 km2; 1379 ruutmiili).3

2000. aastal liitusid jõududega Taani ja Norra ning operatsioonide piirkond muutus oluliselt suuremaks ning hõlmas nüüd ka Euroopa põhjaosa, sealhulgas Läänemerd. Vägede nimi oli nüüd Mine Countermeasures Force North (MCMFORNORTH). Sellest ajast alates on jõud kaks korda oma nime muutnud. Esimest korda jaanuaris 2005 "Standing NATO Reaction Force Mine Countermeasure Group One" (SNRFMCG1). Järgmisel aastal muutus nimi Standing NATO Mine Countermeasures Group 1 (SNMCMG1) ning sedasi nimetatakse seda praegu.

 Koosseisu kuuluvad laevad 
 Alates 1. juunist 2024 koosneb SNMCMG1 järgmistest osadest:
 Saksamaa (lipulaev) Elbe-klassi toetuslaev, Donau4
 Eesti Sandown-klassi miinijahtja, Ugandi4
 Norra Oksøy-klassi miinijahtja, Måløy4

 Operatsiooni juht 
 Kommodoor Arthur Krüger Saksamaa Merevägi3

 SNMCMG1 (Standing NATO Mine Countermeasures Group 1) 
SNMCMG1 Operatsiooni piirkond hõlmab kogu Euroopa majanduspiirkonna merd. Alates 1998. aastast on SNMCMG1 tegutsenud ka USA, Kanada ja Islandi ümbruses. SNMCMG1 ja SNMCMG2 tegelevad eeskätt operatsioonidega, mille ülesandeks on miinide või muude lõhkekehade otsimine ja lõhkamine ookeanides. Ajalooliselt on suur osa vägede ülesannetest olnud Teise maailmasõja miinide ja lõhkekehade õhkimine. Tänapäeval on SNMCMG1 allied Command Operations (ACO) operatiivjuhtimise all. Seejärel delegeeritakse juhtimine ühendväejuhataja Brunssumi (JFC Brunssumi) kaudu alliansi

mereväekomandörile. Vägede igapäevast juhtimist teostab NATO peakorteri liitlasvägede merekomponendi väejuhatuse peakorter Northwood. Pikaajaline planeerimine toimub Brunssumi ühendväejuhatuse personali ja kombineeritud ühisplaneerimise staabi (CJPS) koostöös.

 Viited 
NSNF = NATO Standing Naval Forces. Northwood HA6 3HP United Kingdom Retrieved from https://mc.nato.int/missions/NATO-standing-naval-forces

2. Bekkevold, Jo Inge; Till, Geoffrey (2016). International Order at Sea: How it is challenged. How it is maintained. Palgrave Macmillan. p. 136. ISBN 978-1137586629.

3. Standing NATO Mine Countermeasures Group One (SNMCMG1) https://mc.nato.int/snmcmg1

4. NATO’s maritime activities 03 Aug. 2023 12:21 https://www.nato.int/cps/en/natohq/topics_70759.htm?selectedLocale=en Välja otsitud 10.06.2024 5. Operation Allied Harvest https://www.globalsecurity.org/military/ops/allied-harvest.htm Välja otsitud 12.06.2024

Kategooria:NATO